
A szervezet elnevezése:	Kazincbarcikai „Teljes Életért” Egyesület
Bejegyezve:	2008. augusztus 22.
A szervezte adószáma:	19335063 – 1 – 05
Szervezet nyilvántartási száma:	 05-02-0064571
A szervezet székhelye:	3700 Kazincbarcika, Vajda János út 4.
A szervezet tevékenysége:	9499 M.N.S. Egyéb közösségi társadalmi tevékenység, mint  főtevékenység
A szervezet tagjai:
Elnök: 	Tokai Edit
Alelnök:	Csősz Béláné
Elnökségi tag:	Antal Tiborné
	Varga Gézáné
	Galuska Józsefné
Könyvvezetés módja:	kettős könyvvitel
Könyvvezetéssel kapcsolatos teendők ellátása:
	Tech-adó  Bt       3700 Kazincbarcika, Egressy út 17.	
     Megbízási  szerződés keretében
A beszámoló formája:	Egyszerűsített éves beszámoló
Eredményelszámolás módszere:
„A” típusú összköltség eljárással készülő változat lépcsőzetes elrendezéssel
A mérleg választott formája:
„A” változat mérlegszerű elrendezéssel, amely az eszközöket fordított likviditási sorrendben, a forrásokat fordított lejárati sorrendben mutatja be.
A szervezet 2023. évi gazdálkodását  15 eFt  eredménnyel zárta. 

Az egyesület számviteli politikájának főbb jellemzői:
1. Értékcsökkenés elszámolása:
A tárgyi eszközök értékcsökkenését a társasági adó törvény mellékletében meghatározott leírási kulcsok szerint számolja el.
A leírás alapja a bruttó érték.
Az egyesület számviteli politikájában meghatározottak szerint az 200 eFt alatti tárgyi eszközöknél teljes körűen az egyösszegű leírást alkalmazza.

	Tervszerinti  értékcsökkenési  leírás:	      0 eFt
	Használatbavételkor  egy összegben  elszámolt:	0 eFt
	Elszámolt  amortizáció:	0 eFt


2. Vásárolt készletek elszámolása:
A tevékenységhez beszerzett anyagok, áruk év közben ráfordításként kerülnek elszámolásra. Év végén teljes mennyiségi felvétellel állapítják meg az anyag- és árukészletet. A készlet értékének meghatározása a legutolsó beszerzési áron történik.

A befektetett eszközök  állománya  a  beszerzett tárgyi eszközöket tartalmazza.        


                     	Befektetett  eszközök:	0  eFt

   	Készletek:	0  eFt

             	Követelések:	0  eFt

               	Pénzeszközök	1.618  eFt

       	Aktív időbeli elhatárolás:	0  eFt
                  
   	Eszközök  összesen 	1.618  eFt
Források  összetétele:

  	Saját  tőke:	1.528  eFt
	Jegyzett  tőke:	0  eFt
     	Eredménytartalék	1.513  eFt
	Lekötött tartalék	0  eFt
   	Tárgyévi eredmény:	15  eFt

	Kötelezettségek:	90  eFt
	Rövid lejáratú kötelezettségek	90  eFt

     	Passzív időbeli elhatárolások	0  eFt

	Források  összesen:	1.618 eFt

Eredménykimutatáshoz  kapcsolódó  információk

2023. év folyamán az egyesület működésével  kapcsolatos  költségek  kerültek  elszámolásra  az  alábbiak  szerint:
  	Egyéb bevételek	5.896  eFt
    	Anyagjellegű ráfordítások	5.851  eFt
       	Személyi jellegű ráfordítások	0  eFt
	Értékcsökkenési leírás	0  eFt
	Egyéb ráfordítások	30  eFt
                       
 	Adózás előtti eredmény:	15 eFt

Az  anyagjellegű ráfordítások  az anyagköltség, az igénybevett szolgáltatások, az egyéb szolgáltatások, illetve az eladott áruk beszerzési értékének összegéből áll.
 	Anyagjellegű ráfordítások részletezése:
 	Anyagköltség:	812  eFt
	Igénybevett szolgáltatások költsége:	4.984  eFt
	Egyéb szolgáltatások költsége:	55  eFt
	Anyagjellegű ráfordítások összesen:	5.851  eFt

A  személyi jellegű  ráfordítások  a  bérköltség,  a személyi jellegű egyéb kifizetések, illetve  a bérjárulékok összegéből áll.

	Személyi  jellegű  ráfordítások részletezése:
               	Bérköltség:	0  eFt
                       	Személyi jellegű egyéb kifizetés	0  eFt
                       	Bérjárulékok	0  eFt
           	Személyi jellegű ráfordítások összesen:	0  eFt


A pénzügyi műveletek bevétele nem volt, Pénzügyi műveletek ráfordítása nem volt, így a pénzügyi műveletek eredménye 0 eFt.

Fentiekből  adódóan  az Adózás előtti  eredmény  15  eFt, adófizetési kötelezettség 0 eFt, Tárgyévi eredmény  15 eFt volt.
Fentiek  miatt:

	Adózás  előtti  eredmény:	15  eFt
	Adózás  előtti  eredményt  csökkentő  jogcímek:	0  eFt
	Adózás  előtti  eredményt  növelő  jogcímek:	0  eFt
	Adóalap	15  eFt
	Adófizetési kötelezettség	0  eFt
	Tárgyévi  eredmény:	15  eFt

Egyesületünk 2023. évi működését 5.896 eFt bevétellel zárta, amely összetétele:

Tagdíj 	148 eFt
SZJA 1% 	451 eFt
Önkormányzati támogatás 	900 eFt
Pályázati támogatás 	400 eFt
Adományok 	3.985 eFt
Egyéb bevétel 	12 eFt

2023. évben Egyesületünk 900.000 Ft vissza nem térítendő támogatást kapott az Önkormányzatoktól.
Támogatás időtartama:               2023. év
Tárgyévben folyósított összeg:  900.000 Ft
Tárgyévben felhasznált összeg: 900.000 Ft


2023. évben Egyesületünk 293.000  Ft vissza nem térítendő pályázati támogatást kapott.
Támogatás időtartama:               2023.04.01 – 2024.03.31.
Tárgyévben folyósított összeg:  	293.000 Ft
Tárgyévben felhasznált összeg: 	293.000 Ft

Támogatás időtartama:               2022.04.01 – 2023.03.31.
Tárgyévben folyósított összeg:        	         0 Ft
Tárgyévben felhasznált összeg:	106.956 Ft


2023. évben Egyesültünk 3.984.500 Ft adományt kapott
Tárgyévben folyósított összeg:	3.984.500 Ft
Tárgyében felhasznált összeg: 	3.984.500 Ft

A támogatások tárgyévi felhasználásának szöveges bemutatása:
Egyesületünk a 2023-as évben is tartalmas, színvonalas programokkal, felvilágosító előadásokkal segítette a betegtársakat, hozzátartozókat a gyógyulás és a rehabilitáció útján. A szakmai és kulturális rendezvények, a közös beszélgetések, a vidám, együtt töltött napok, kikapcsolódások, a gyógyító mozgás, a közösségben szervezett minőségi idő olyan élményekkel gazdagította csapatunkat, ami a lelkünket és ennek segítségével testünket is gyógyította. Továbbra is folyamatosan tartottuk a kapcsolatot telefonon is ágyban fekvő, nehezen mozgó, krónikus betegségben szenvedő tagjainkkal és azokkal is akik kórházba kerültek, vagy rosszabbodott az állapotuk. Számukra ezek a beszélgetések nagyon sokat jelentettek, hiszen többen egyedül élnek és a hozzátartozóik is messze vannak.

Az üzleti évben végzett főbb tevékenységek és programok bemutatása:
01.19. (33 fő) A 2023-as évet értékeléssel és az új évi tervekkel, elképzelésekkel kezdtük. Körvonalazódott a hagyományos programok tervezete és időpontjainak egyeztetése. Előkészületek folytak a márciusi évfordulós ünnepség megtartásához is.
03.03. (50 fő). A “Teljes Életért” Egyesület megalakulásának 15. évfordulója alkalmából tartott ünnepségünkre került sor. Kazincbarcika Városi Önkormányzata nevében Pásztor László Képviselő Úr méltatta a szervezetünk működését és átadta a városvezetők jókívánságát. A Nőnap közeledtével kedves köszöntéseket is kaptunk, hozzá finom ebéddel leptük meg a sorstársakat. Jókedvű beszélgetések és a névnapjukat ebben a hónapban ünneplőknek, egy kis verses műsor következett. A délután kellemesen telt, vidám nevetéssel és örömteli eseményekkel gazdag, szép napunk volt.
05.03. (50 fő) sorstárssal, melyen a felvilágosító előadásunk, segítő beszélgetésünk, “mini” konferenciánk témája: “Milyen segítséget nyújthatunk, ha újonnan felfedezett daganatos beteg van a családban, hogyan segíthetnek, mit tehetnek a családtagok?” Az inteaktív előadás nagyon tartalmasra sikerült és fontos kérdéseket beszéltünk meg, mivel sokan tapasztalják, hogy egyre több a rosszindulatú daganatos megbetegedés a környezetükben. Összejövetelünk másik fontos megbeszélésre váró feladata, a közelgő 3 napos hajdúszoboszlói rehabilitációs programunk volt. Megtörténtek az utolsó egyeztetések a létszámmal, szobák beosztásával, az utazással, előadásokkal és a csapatépítő tréningekkel kapcsolatban. 
05.12,13,14 HAJDÚSZOBOSZLÓ HOTEL BARÁTSÁG ***+, rehabilitációs programok 65 fővel. Nagyon várták már a betegek és a hozzátartozóik ezt a teljes kikapcsolódást, felépülést, regenerációt elősegítő, rekreációs programokkal teli napokat. A csodálatos szálloda két ágyas, kényelmes szobái, konferencia terme, a finom ételek, az ellátás, a gyógyvíz minden feltételnek maximálisan megfeletek a rehabilitációhoz, a programok megvalósításához. A gyógyfürdő vize nagyon jótékony hatással van a reumatikus panaszok esetében is. Nagyon tartalmas három napot töltöttünk el együtt. A szakmai és felvilágosító előadások (életmódbeli, táplálkozási tanácsok), a programok, tréningek, gyógytorna, vízi torna, gyógyúszás (tagjainkkal egyeztetve, igényeik és egészségi állapotuknak megfelelően), örömdalkör egészítette ki a gyógyvizes terápiát. Mindezek mellett tagjaink részt vehettek különböző gyógykezelésekben is. A csoportos beszélgetések alkalmával „kibeszélhették” a betegtársak félelmeiket, gondjaikat, örömeiket, sikereiket és eredményeiket a gyógyulásban, ezzel is erőt és hitet adva egymásnak. Valamennyiünk számára legfontosabb követelmény a jól-lét állapota, a testi-lelki-szellemi egyensúly megléte és fenntartása, egészségünk érdekében, életfilozófiánk: megelőzni a betegségek kialakulását, javítani fizikai és szellemi fittségünket, vagyis egészségtudatosan élni. Ezt szolgálta ez a három nap nyújtotta lehetőség, a regeneráció, relaxáció, amit mozgással és a szükséges pihenéssel kombináltunk, ez adta a teljes kikapcsolódást. Az együtt eltöltött idő kapaszkodót, hitet és reményt adott a gyógyulásban, melyet a nyitottság, a közvetlenség és a szeretetteljes légkör jellemezte, olyanok voltunk mint egy nagy család! Csodás, újjászületés érzését kaptuk, pihenten, frissen és örömteli élményekkel tértünk haza.
05.23. Kazincbarcika Város Önkormányzata a Városházára hívott minden civil szervezeti vezetőt. Polgármester Úrral történt közös beszélgetéseken mindenki bemutathatta szervezete működését, elmondhatta véleményét és javaslatott tehetett, hogyan tudná a város vezetése segíteni a közössége munkáját. Részletesen kitértek a pályázati lehetőségre, amit az önkormányzat írt ki, mi pedig örömmel vettük ezt a lehetőséget is. 
05.24. A Kazincbarcikai Mozgáskorlátozottak Egyesületével nagyon jó kapcsolatot ápolunk, mivel két betegeket segítő szervezetről van szó. Kölcsönösen részt vettünk egymás rendezvényein, segítettük egymás munkáját. Szükség esetén interaktív felvilágosító előadásokat is tartottunk tagjaik számára, igényeiknek, kéréseiknek megfelelően. 
06.06. Meghívást kaptam a Kazincbarcikai Egyesületek Fóruma által megrendezésre kerülő “Civil klub” ülésére az Irinyi János Református Oktatási Központba. Itt bemutathattam munkánkat és felvilágosító előadást is tarthattam a betegségek megelőzéséről, a prevenciós munkánkról és a daganatos betegeket érintő kérdésekről, mivel jelen voltak a betegségben érintett civil szervezeti vezetők is. 
06.17. (8 fő) Testvérszervezetünk, a Felsőbarcikáért Alapítvány által megszervezett “Kolbász piknik” c. rendezvényre kapott meghívást szervezetünk. A jó hangulatú programon örömmel vettek részt tagjaink. 
07.13. 38 betegünkkel a felvilágosító előadás témája a mozgás, a gyógytorna fontossága, az egészég megőrzése érdekében. Megbeszéltük az előttünk álló rehabilitációs programokat, ugyanis szervezetünk tagjai lehetőséget kaptak a bakonyszücsi rehabilitációs ciklus igénybe vételére. 
07.17. A Kazincbarcikai Városszépítő Egyesület elnökének meghívására Sajógalgócon (egy kis „ékszerdoboz”, a hegyekkel körülvett kis falucska), gyönyörű környezetben tölthettünk el egy szép délutánt, ahol egy kis felvilágosító beszélgetésre is sor került. 
07.18. Több betegünk is meghívást kapott a bányász szakszervezet programjára, különjárati autóbusszal Mezőcsátra a gyógyfürdőbe. Nagyon kellemes, vidám napot tölthettek el a sorstársak. Lehetőségem nyílt kis csoportos segítő beszélgetésre is, ahol a betegségek megelőzésére, a szűrővizsgálatok fontosságára hívtam fel a figyelmet az érdeklődőknek. 
07.20-07.26-ig lehetőségük nyílt sorstársainknak egy tartalmas, emlékezetes és csodálatos hetet eltölteni Bakonyszücsön a Magyar Katolikus Szeretetszolgálat Lelki Rehabilitációs Otthonában, ami az országban egyedülálló és speciális szolgáltatást nyújt a daganatos betegségben érintetteknek. Kora reggel, kissé borongós időben indult útnak különjárati autóbuszunk 29 betegtársukkal. A több órás utazás után kissé fáradtan érkeztünk a Bakony legmélyebb pontjára, erre a kis lélekszámú településre. Tiszta, takaros kis község, harsogó zöldlombú fák, csend, nyugalom és gondoskodó szeretet fogadott minket. Minden adott volt a rehabilitációra. Az intézmény, amely néhány éve lett felújítva, modern épületszárnyakkal, jól felszerelt, minden igényt kielégítő korszerű eszközökkel. A helyszínen a létesítmény vezetőjétől tájékoztatást kaptunk a "TERÁPIÁS CIKLUS" részleteiről. A program célja: a teljes testi, lelki felfrissülés mellett a gyógyító közösség megtartása volt. Naponta változatos rendezvények és előadások segítették a "belső gyógyítást"! Csapatépítő, pszichológiai, kézműves és zeneterápián, valamint jóga és mozgástréningeken vettünk részt. A cél az volt, hogy megszabaduljunk félelmeinktől, szorongásainktól. Szabadidőnkben Bakonybélben és Pápán is kirándultunk. Voltunk a termálfürdőben, meglátogattuk a Tájházat, a helyi Polgármester Úr nagyon segítőkész volt. Megkoszorúztuk Dr Bakos-Tóth Márta orvos psychológus és Rajczi Pál kanonok plébános alapítók emléktábláját az épület falán. Utolsó esténken szalonnát sütöttünk, volt vidám, humoros vetélkedő és rengeteg nevetés. Élményekkel és örömmel teli, tartalmas napokat töltöttünk az otthonban. Újult erővel, testileg és lelkileg megerősödve tértünk haza azzal a reménnyel, hogy hamarosan visszajöhetünk erre a békét, nyugalmat adó és lelket simogató helyre.
08.13.(7fő) Mátraverebély-Szentkút Nagyboldogasszony Főbúcsú. A Magyar Máltai Szereteszolgálalat Kazincbarcikai Szervezetének meghívásában betegeink részt vehettek különjárati autóbusszal, ezen a római katolikus nemzeti búcsújáró kegyhelyen. Az ünnepi szentmisét Erdő Péter bíboros, Esztergom-Budapest érseke tartotta. Magasztos, szívet-lelket melengető élményben volt részük a jelenlévőknek. 1763-ban épült kéttornyú barokk templom a szlovák-magyar határ mentén, többnemzetiségű területen található. A gyönyörű erdei környezet, a természet szépsége, az ünnepi szentmise, a körmenet különleges és felemelő érzés volt. Lelki megerősítést adott mindenkinek, aki részt vett a szentmisén és az egész napot betöltő zarándoklaton.
08.22. (27 fő) Nyári összejövetelünk fő napirendi pontja balatoni utazásunk részleteinek megbeszélése és pontosítása volt. Egyeztettük az indulás helyét, idejét és ott tartózkodásunk valamennyi programját. A ROSZ által támogatott teljes kikapcsolódást nyjtó rehabilitációs héten 14 tagun vesz majd részt. Élménybeszámolót tartottunk az elmúlt időszak programjainkról, a bakonyszücsi rehabilitációs hétről. Valamint egyeztettünk az előttünk álló Varbó tavi eseményeket is. 
08.26. (6 fő) A Felsőbarcikáért Alapítvány meghívásában részt vettünk egy hangulatos “Lecsó-parti”-n. Több ízesítésű, finom lecsó különlegességekkel vártak minket testvérszervezetünk tagjai. Az ízletes étkek mellett nagyon jól esett lelkünknek az a szeretet, ami körülvett minket. A közös beszélgetések során szó esett az egészséges életmódról és a helyes táplálkozási szokásokról is. 
09.02. (5 fő) A Kazincbarcikai Mozgáskorlátozottak Egyesülete Esélyegyenlőségi Napja. Évek óta nagyon jó kapcsolatot ápolunk az egyesülettel, testvérszervezetünkkel. Az egész délutánt felölelő, estig tartó színvonalas programot városunk vezetői nyitották meg, majd rehabilitációs és zenei előadások, gyógyászati segédeszköz bemutatók, kerekesszékes táncosok után a sztárfellépő Mario, a Harmónikás volt. 
09.04-09.10-ig Balatonlelle, rehabilitációs hét 14 betegtársunkkal. újra együtt gyógyulhattak tagjaink Balatonlellén, a Rákbetegek Országos Szervezete Dr. Szabó János Elnök Úr segítségével és szervezésében a nyár végén. Kora reggel indultunk Balatonlellére egy különjárati kis busszal, tele kíváncsisággal és izgalommal. Hosszú út állt előttünk, de a megbeszélt időben megérkeztünk az Advent Üdülő és Konferencia Központba. A tóparti villasoron a felújított épületek között rend, tisztaság, virágos park és kedves emberek fogadtak minket. Délutáni programunk a Csilli Choco Bons kézműves csokikészitő műhely látogatása volt. Tulajdonosa többszörös nemzetközi díjjal kitüntetett cukrász F.Csilla .Kostolóval egybekötött bemutatón,megismerkedtünk a csokikészítés minden lépésével.Szenvedéllyel készíti magas minőségű és fantasztikus ízvilágú bonbonjait,töltött és táblás csokijait. Másnapra érkezett meg Dr. Szabó János a Rákbetegek Országos Szervezetének Elnöke és kedves felesége, egy kis szakmai beszélgetésre. Rendkívül érdekes és speciális feladatokkal foglalkozó témában a " Daganatos betegek lelki gondozásáról" hallhatunk előadást. Rövid szünetet követően egy könnyedebb, de izgalmas téma következett, " Tihanyi apátság, vallástörténelmünk Magyarországon " címmel. A délelőtt második felében interaktív beszélgetésre került sor. Beszámolót hallhattunk Elnök Úr amerikai tanulmány útjáról, jövőbeli feladatainkról, közös dolgainkról. A nap hátralevő részében a társszervezetek tagjaival ismerkedtünk és beszélgettünk, majd kimentünk az üdülő strandjára. Az idő rendkívül kegyes volt hozzánk, igazi nyári kánikulában strandolhattunk. Vízitorna és csoportos gyógytorna segített az ellazulásban. A közösség összetartó ereje a legjobb gyógyszer a komplex rehabilitáció elérésében. A mozgás számunkra, a kedvező életminőséghez szükséges feladat. Harmadik napunkon egy különleges túrán vettünk részt. Retró hangulatú városnéző kis busszal Balatonboglárra utaztunk, a Xantus János Gömbkilátóhoz. Ide egy lombkorona sétányon keresztül lehetett felérni. A több száz méteres sétány, a fák lombja között tízméteres magasságban, egy érdekes acélgömb építményben végződik. A megtett úton a domb színes élővilága és a pazar balatoni panoráma kísért minket. Vacsora után kiscsoportos foglalkozás keretében, szakmai beszélgetésre és zeneterápiára került sor, amin a tihanyi, miskolci és a nagykanizsai szervezetek is részt vettek. Alternatív programként az érdeklődőknek a negyedik napra, Balatonszemesen városlátogatást szerveztek. A város híres lakójának, Latinovits Zoltán színművésznek, az emlékház látogatása volt a központi esemény. Élmény volt a tragikus sorsú színészünk személyes tárgyai, életének eseményeiről készült fotók között felidézni emlékét. A sírkertben pár szál virággal tisztelegtünk emléke előtt. Még aznap délután egy nagyon sikeres program várt bennünket. A Rádpusztai Gasztro Élménybirtokon, borkóstolóval egybekötött lovasbemutatón vettünk részt. A birtok Idegenforgalmi Központ, ami magyaros vendégszeretettel várja az ide látogatókat. A Lovarda, a Magyar Lovas Turisztikai Szövetség által minősített, kiemelt bemutató hely. A gyönyörű nemes lovak akrobatikus mutatványait, hatalmas tapssal jutalmaztuk. Ló és a lovasoknak harmonikus együttműködése elvarázsolt bennünket. A bemutató után a 180 Éves Magyar Borok Pincéjében megtekinthettük a huszonkét borvidék termékeinek kiállítását. Láthattuk a hazai pezsgőket és a védett pálinkákat gyönyörű palackokban. A késő esti programot borkóstoló és közös éneklés zárta. Aki a Balatonhoz látogat, nem hagyhatja ki Siófokot! Pénteki nap délelőttre választható úticélként ide érkeztünk. A Fő téren gyönyörködhettünk a Rózsakertben és a szépséges szökőkútban. Útba ejtettük a Zenepalotát és a Kálmán Imre emlékházat. A " Csárdáskirálynő" halhatatlan melódiáinak szerzője, Siófok szülötte. A Jókai parkban megcsodálhattuk Krúdy Gyula szobrát, aki egy hintóban ülve látható. Utolsó napunk a lecsendesedés és a közös beszélgetések, a barátságok erősítése jegyében zajlott. Különleges élmény volt az ott töltött utolsó este naplementéje, amelyet közösen, csendben a parton ülve vártunk. Megható és felemelő érzés volt látni a lebukó vörös korongot a mi "magyar tengerünkben "! Vasárnap délelőtt még élveztük a simogató napsütést az üdülő strandján. Ebéd után indultunk haza, lelkileg feltöltődve, fizikailag és pszichésen megerősödve. Összetartó, vidám csapatunk reménykedik abban, hogy még várhat ránk ilyen csodás rehabilitációs lehetőség. Az eredmény? Nőtt a szervezeteken belüli együttműködési készség, a csapatszellem és az együtt eltöltött idő erősítette a remény, növelte a tagjaink küzdőképességét, ezáltal elősegítette az eredményesebb gyógyulást.
09.03. Meghívást kaptam a Vármegyeháza Dísztermében tartandó Borsod-Abaúj-Zemplén Vármegye Civil Közösségi Szolgáltató Központ “CIVIL INFO 2024” című országos tájékoztató rendezvénysorozat miskolci állomására. A tartalmas előadásokat a Miniszterelnökség Civil és Társadalmi Kapcsolatokért felelős Helyettes Államtitkárság munkatársai tartották. 
09.15. (40 fő) Csodálatos környezetben, Varbón, a tóparton hangulatos összejövetelünk fő attrakciója a gulyásparti volt és “Edit” napi köszöntéssel emlékezetessé tettük ezt a napot, mert klubveztőnk személye a kezdetektől fogva mindannyiunk által megbecsült és szeretett! A tartalmas programok és felvilágosító előadások után jó hangulatban fogyasztottuk el az ízletes ebédet, a hatalmas üstben főtt gulyást, melyet különleges, finom sütemények tömkelege követett. A zeneterápia sem maradhatott el lazulás képpen. Újra egy csodálatos nap a szabadban a tóparton, jó levegőn egy összetartó, vidám közösséggel, akik a betegségük ellenére is megpróbálnak mosolyogni és reményt, erőt adni másoknak! 
09.22. Interjúra kértek a civil szervezeti életemmel, a rosszindulatú daganatos betegeket segítő munkámmal kapcsolatban, egy hamarosan megjelenő könyvhöz. A több órás kellemes beszélgetés, élménybeszámolóm után a könyv szerzője, az interjú készítője nem gondolta, hogy ilyen sokrétű és tartalmas, változatos a sorstársakat segítő, támogató munkám, amiről szerinte “nagy-nagy szeretettel” beszéltem.
09.25.(6 fő) Meghívást kaptunk testvérszervezetünk, az Idővár Nyugdíjas Kulturális Klub megalakulásának 15. ünnepi születésnapi délutánjára. Nyitótánc, emlékezés, kiállítás, vetélkedő, díjak átadása, meglepetés tánc színesítette az ünnepi rendezvényt, majd vacsora és torta zárta a színes programot. 
10.02. (16 fő) Az Idősek Világnapja alkalmából meghívást kaptunk Kazincbarcika Város Önkormányzatától a Don Bosco Sportközpontban megtartott ünnepi rendezvényre. A polgármesteri köszöntő után színvonalas, tartalmas műsort láttunk „Egy felejthetetlen dal” címmel Malek Andrea és Jáger Bandi előadásában.
10.08. Tagja vagyunk az Egészség Hídja, Összefogás a Mellrák Ellen Egyesületnek Budapesten és meghívtak bennünket a “LÉPÉSRŐL LÉPÉSRE” c. programjukra, ahová 47 betegtársukkal indultunk vasárnap reggel külön autóbusszal. A hosszú és kissé fárasztó út után a Marriott Hotelban kedvesen fogadtak és láttak vendégül minket. Kettő órától hat óráig tartalmas, interaktív előadásokon vettünk részt, melyeken szó volt a szűrővizsgálatokról, klinikai vizsgálatokról, immunterápiáról és azok mellékhatásairól, valamint az új terápiás lehetőségekről is. A jelenlévők kérdéseire is válaszoltak az előadók. 7 órakor kezdetét vette a rózsaszín figyelem felhívó séta és elindult a hömpölygő tömeg a Brass Time utcazenészek és táncosok felvezetésével, lufikkal, a csodálatosan kivilágított Lánchíd felé. Több épület is rózsaszínbe öltözött, a mellrák ellenes küzdelem jegyében. Felemelő és egyben megható érzés volt átsétálni a hídon, minden résztvevőnek örök emlék marad! A sok mosolygó arc, a jókedvű emberek tömege, ez a látványos figyelemfelhívás lépésről lépésre közelebb visz minket egy fontos felelősségvállaláshoz az ÖSSZEFOGÁSHOZ! A séta célja meggyőzni a nőket a szűréseken való rendszeres részvételről és az önvizsgálat fontosságáról. De előttünk állt még több száz kilóméter, fáradtan, de szívünkben tele szeretettel és meghatottsággal, boldogan, számunkra sok új, fontos ismerettel tértünk haza a késő esti órákban, egy felejthetetlen nap emlékeivel. 
10.09. Önkéntesek hete megnyitója, a Kazincbarcikai Egyesületek Fóruma szervezésében. Minden nap egy-egy civil szervezet programjait életét mutathatta be. 
10.13. 50 fő) "EGÉSZSÉGÜNKÉRT, A BETEGSÉGEK MEGELŐZÉSÉÉRT" címmel tartalmas, sokoldalú, kóstolóval egybekötött napot tartottunk a Bányász klubban, ezzel is csatlakozva az Önkéntesek Hetéhez. Az önkormányzati pályázattal támogatott, „Jól enni-Jól lenni-Jól érezni” elnevezésű felvilágosító előadásunkban szóba kerültek a rendszertelen és rossz étkezési szokásokról és annak helyes módszerre való áttéréséről. A tudatos élelmiszer vásárláshoz, a helyes táplálkozáshoz, a tervszerű főzéshez és háztartásvezetéshez és sok minden máshoz, nem csak daganatos betegeknek adott hasznos tanácsokat és tippeket Pelyhéné Koós Henrietta ügyvezető tulajdonos és Pucsok Gabriella étteremvezető. Az előadás végén kóstoló is volt a különleges, ízletes és nagyon finom ételekből. Kazincbarcika Városi Önkormányzata nevében, Szitka Péter Polgármester Úr a Szépkorúak, Idősek hónapja alkalmából finom csokoládéval kedveskedett sorstársainknak. A szervezetben hagyomány a kerek születésnaposok ünneplése, az ünnepi torta elfogyasztása után figyelemfelkeltő sétára is sor került a mellrák elleni küzdelem jegyében, melyen városunk hídjára rögzítettük a rózsaszín szalagokat, krepp virágokat és lufikat, emlékeztetve az arra járókat, hogy MINDEN NŐ SZÁMÍT! Tegyünk meg mindent egészségünk érdekében. Újra egy szép, vidám és tartalmas nap együtt!
10.14. Különleges eseményen vettek részt tagjaink. A városunkban működő a Város Szépítő Egyesület virágbörzét hirdetett minden városszépítő és virágkedvelő városlakó számára. Célja az volt, hogy saját virágjainkból hajtásokat, töveket, szaporításokat, magokat cseréljünk térítésmentesen és önkéntesen. A jelenlévők között árvácska palántát osztottak ki. Hatalmas mennyiségű és választékú virág gyűlt össze, mindenki talált kedvére való cserét. A sok gyönyörű árvácskának egytől-egyig akadt tulajdonosa. Tagjaink örömmel és boldogan vitték haza új szerzeményeiket és tették vele szebbé udvarukat, erkélyüket vagy lakásukat.
10.16. (8fő) Az Önkéntesek Hete záróprogramja. Újraélesztés Világnapja! Mindenki képes életet menteni! címmel gyakorlattal egybekötött interaktív előadás az Egressy Béni Művelődési Központban. 
10.21. (12 fő)“Egészség-Mit tehetsz érte” Egészségnap. Dr. Hérics Margit belgyógyász, infektológus, természetgyógyász főorvos és Győrfi Pál az Országos Mentőszolgálat szóvivőjének előadása a Mezey István Művészeti Központban. 
11.08. 18 betegünkkel vettünk részt a Rákbetegek Országos Szervezete 33 éves Jubileumi rendezvényén Budapesten. A sorstársak állapota és a nagy távolság miatt különjárati autóbuszt vettünk igénybe. Sok hasznos, érdekes információt kaphattunk, szó volt a szűrések hasznosságáról, fontosságáról, a rehabilitációról, a betegség testi-lelki kezeléséről és arról is, hogy mennyire szükséges az érintettek segítése. Érezhettük most is, hogy milyen lényeges a közösségi összefogás, ahol barátságok épülhetnek, kicsit el lehet feledkezni problémáinkról, de ez segíti is a csoportokat, helyt ad a nevetésre, példát mutat a többieknek arra, hogy a jókedv is lehet gyógyító, hasznos tanácsot, hitet ad és így is segíthet. Szükség van a tudományos ismeretek, a témában jártas szakértők előadásaira. Kulturális egyesületek ünnepi műsora is nagy sikert aratott (versek, dalok). Végül Dr. Szabó János elnök Úr szívhez szóló szavaival köszönte meg a klubok vezetőinek, tagjainak odaadó munkáját és név szerint köszöntötte az alapító tagokat. E jeles alkalomból Elnök úr Jubileumi Emléklapokat is átadott az ország területén működő kluboknak, külön kiemelve az alapítókat. Megható volt és együtt örültünk a köszöntöttekkel. Ezután csodálatos tortával ünnepeltünk. Végül ebéddel, süteménnyel zárult a szép rendezvény. Több száz résztvevő bizonyította, hogy van remény! Nagyon jól éreztük magunkat a tartalmas és magas színvonalú rendezvényen. Öröm volt újra találkozni, beszélgetni az ország minden tájáról érkezett betegtársakkal és a testvérszervezeteink tagjaival. 
11.15. Budapestről érkezett két előadónk, akik nagyon tartalmas és színvonalas előadást tartottak 68 betegünknek a Bányász Klubban, “EGÉSZSÉGÜNKÉRT! címmel. A felvilágosító előadásuk témája a bélproblémák (hasmenés, székrekedés) voltak. Sok minden újat megtudtunk a gyógyszerek mellékhatásairól is. Szinte mindennapos, sok embert érintő kérdésben a hallgatóság aktív érdeklődést mutatott, sok volt a hozzászólás és mindenre szakszerű tájékoztatót kaptak. Az előadók is nagyon jól érezték magukat -“ilyen vendéglátásban és szeretetteljes fogadtatásban még nem volt részünk az országban”,- mondták. Tényleg hangulatosra sikeredett az egész délutánt felölelő program. 
12.11. (5 fő)A Kazincbarcikai Egyesületek Fóruma által szervezett Karácsonyi Ünnepi díjátadó programjára kaptunk meghívást. A kimagasló önkéntes munkáért oklevelekben részesítettek bennünket, aminek nagyon örültek a sorstársak, akik a legtöbbet tettek betegtársaikért, a közösségért. A megható, szép rendezvénnyel, zenei műsorral ráhangolódtunk a karácsonyi ünnepekre. 
12.13. (59 fő) Találkozásunk a legszebb ünnepről való megemlékezés jegyében zajlott. Jó hangulatú, örömmel teli, meghitt esemény volt, ahol ajándékokkal, meglepetés vacsorával kedveskedtünk tagjainknak. Közös beszélgetéssel, énekléssel, erőt, egészséget kívánva egymásnak lezártuk a 2023-as évet.
12.16.(16fő) Felsőbarcikai közösségi fenyőfa díszítése és egymás köszöntése. A Felsőbarcikáért Alpítvány meghívásában már évek óta közösen díszítjük a művelődési ház elé felállított karácsonyfát és a dalkörünket kérik fel az éneklésre. Minden évben más-más felekezet (római-, görög katolikus, református) lelkészei mondanak igét, illetve szentelik meg a karácsonyfát. Szívhez szóló, felemelő és meghitt érzés ez a szép ünnepi hangulat így, együtt, karácsony előtt.
Összességében elmondhatjuk, hogy tartalmas, változatos és a betegeinknek tetsző programokat, előadásokat szerveztünk a 2023-as évben, szinte ez az év volt a „legmozgalmasabb, legutazósabb” évünk tagjaink szerint. Összejöveteleinken köszöntöttük névnapjukat ünneplő tagjainkat és a kerek évfordulós születésnaposainkat. Odafigyeltünk egymásra, az ágyban fekvő, mozgáskorlátozott betegeinkre. Folyamatosan tartottuk a kapcsolatot városunk civil szervezeteivel, más daganatos betegeket segítő szervezetekkel, mely kiegyensúlyozott és harmonikus volt, kölcsönösen segítettük egymás munkáját és látogattuk rendezvényeiket.

Kazincbarcikai „Teljes Életért” Egyesület befektetési tükör 2023. év
	
Bruttó  érték
	                                    Értékcsökkenés
	                                        Nettó érték

	Év elején      432 eFt

Növekedés     0 eFt
     
Csökkenés     0 eFt      

Átsorolás

Év végén     432 eFt
	432 eFt

0 eFt

0 eFt



432 eFt
	0 eFt

0 eFt

0 eFt



0 eFt



Összességében  megállapíthatjuk,  hogy   2023. évben   egyesületünk
-	fizetési  kötelezettségeinek  mindenkor  határidőben  eleget  tett
-	adóhatósági  kötelezettségeit  maradéktalanul  teljesíti
-	kialakult  partnerkapcsolatokkal  rendelkezik


Mutatószámok
	
	Képzése
	Előző időszak
	Tárgy időszak

	
	
	eFt
	%
	eFt
	%

	Befektetett eszközök aránya
	Befektetett eszközök   Eszközök összesen
	0
1620
	0
	0
1618
	0

	Forgóeszközök aránya
	Forgó eszközök  Eszközök összesen
	1620
1620
	100
	1618
1618
	100

	Kötelezettségek aránya
	Kötelezettségek      Összes forrás
	0
1620
	0
	90
1618
	5,56

	Likviditási mutató I
	Forgó eszközök    Rövid lejáratú köt.
	1620
0
	0
	1618
90
	17,98

	Likviditási mutató II
	Forgóeszk-készletek Rövid lejáratú köt
	1620-0 
0
	0
	1618-0 
90
	17,98

	Likviditási mutató III
	Pénzeszk+értékp   Rövid lejáratú k
	1620+0
0
	0
	1618+0
90
	17,98


Eszközök összetétele:

	
	2022. év
	%
	2023. év
	%

	Befektetett eszközök
	0
	0
	0
	0

	Forgó eszközök
	1620
	100
	1618
	100

	Aktív időbeli elhatárolások
	0
	0
	0
	0

	Eszközök összesen
	1620
	100
	1618
	100



Források összetétele:
	
	2022. év
	%
	2023. év
	%

	Saját tőke

	1513
	93,40
	1528
	94,44

	Kötelezettségek

	0
	0
	90
	5,56

	Passzív időbeli elhatárolások
	107
	6,60
	0
	0

	Források összesen
	1620
	100
	1618
	100



